Diari Oficial de la Generalitat Valenciana


Sumari del DOGV 4317, del 20-08-2002 (2002/8519)

Notificació sobre acord de requeriment de documentació preceptiva.
------------------------------------------------------------------

### Dades del document

Número de DOGV
:   4317

Data del DOGV
:   20-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/8519


Organisme emissor
:   Conselleria de Sanitat

Tipus de document
:   Anunci

Notificació sobre acord de requeriment de documentació preceptiva. [2002/8519]
  
Per tal que tinga els efectes que preveu l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
S'ha presentat una sol·licitud de canvi de titularitat de l'autorització sanitària per a l'establiment situat al carrer ciutat de Llíria, 13, del polígon industrial de la Fuente del Jarro de Paterna, propietat de Vicente Madrona Ros i s'ha comprovat que hi falta la documentació que més avall s'esmenta.
  
Se li requerix que l'envie a este centre de salut Pública en un termini de deu dies hàbils comptadors des de l'endemà de la seua recepció.
  
Si transcorre el termini esmentat i no és presentada la documentació requerida, es considerarà, d'acord amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que ha desistit de la seua petició, i es dictarà una resolució amb este efecte.
  
Documentació que falta:
  
1. Escrit que explique el motiu pel qual l'adreça que figura en el contracte d'arrendament (c/ ciutat de Llíria, 15, P. I. Fte. del Jarro-Paterna) no coincidix amb l'adreça de l'establiment que consta en la instància de sol·licitud (c/ ciutat de Llíria, 13, P. I. Fte. del Jarro-Paterna).
  
S'adjunta un model d'escrit per a emplenar.
  
Atés el que disposa l'article 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors.
  
Acorde
  
Iniciar l'expedient núm. LL-304/01, de requeriment de documentació preceptiva de l'establiment adés esmentat amb el número de CC 14954.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció del present acord, per a formular les al·legacions i presentar els documents que convinguen al seu dret.
  
L'òrgan competent per a resoldre el present expedient és el director territorial de Sanitat de València, segons la competència atribuïda per l'article 4 de l'Orde de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtenir informació sobre l'estat de la tramitació del seu procediment, pot adreçar-se a este centre, situat a València, al carrer de sant Vicent, 83, telèfon 25 327 48 16, o a la direcció territorial situada a la mateixa adreça.